title: Napomena

text:
               3.10.2019

               HR

               Službeni list Europske unije

               L 254/77

      NAPOMENA
      Odluka Zajedničkog odbora EGP-a br. 239/2017 povučena je i stoga ostavljena praznom.


Odluka Komisije od 23/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9438 - MIROVA S.A. / ENGIE / PSFV PALMA DEL RIO S.L.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 29/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9354 - AXA S.A. / NN Group N.V.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 27/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9472 - Diamond Transmission Corporation Limited / InfraRed Capital Partners Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 29/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9498 - Sumitomo Corporation / PT Tuah Turangga Agung) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka (EU) 2019/1463 Europskog parlamenta od 26. ožujka 2019. o zaključenju poslovnih knjiga Europskog centra za sprečavanje i kontrolu bolesti za financijsku godinu 2017.

text:
               27.9.2019

               HR

               Službeni list Europske unije

               L 249/198

      ODLUKA (EU) 2019/1463 EUROPSKOG PARLAMENTA
      od 26. ožujka 2019.
      o zaključenju poslovnih knjiga Europskog centra za sprečavanje i kontrolu bolesti za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog centra za sprečavanje i kontrolu bolesti za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za sprečavanje i kontrolu bolesti za financijsku godinu 2017., s odgovorom Centra (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Centar treba dobiti za izvršenje proračuna za financijsku godinu 2017. (05825/2019 – C8-0081/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (5), a posebno njezin članak 23.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0134/2019),

         1.

            odobrava zaključenje poslovnih knjiga Europskog centra za sprečavanje i kontrolu bolesti za financijsku godinu 2017.;

         2.

            nalaže svojem predsjedniku da ovu Odluku proslijedi direktorici Europskog centra za sprečavanje i kontrolu bolesti, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 128.

         (2)  SL C 434, 30.11.2018., str. 128.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 142, 30.4.2004., str. 1.

         (6)  SL L 328, 7.12.2013., str. 42.


title: Odluka (EU) 2019/1467 Europskog parlamenta od 26. ožujka 2019. o razrješnici za izvršenje proračuna Europske agencije za okoliš (EEA) za financijsku godinu 2017.

text:
               27.9.2019

               HR

               Službeni list Europske unije

               L 249/204

      ODLUKA (EU) 2019/1467 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europske agencije za okoliš (EEA) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europske agencije za okoliš za financijsku godinu 2017.;

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za okoliš za financijsku godinu 2017. s odgovorom Agencije (1);

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije;

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Agencija za izvršenje proračuna za financijsku godinu 2017. (05825/2019 - C8-0072/2019);

                  —

                  uzimajući u obzir članak 319. Ugovora o funkcioniranju Europske unije;

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.;

                  —

                  uzimajući u obzir Uredbu (EU, Euratom) 2018/1046 Europskog Parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.;

                  —

                  uzimajući u obzir Uredbu (EZ) br. 401/2009 Europskog parlamenta i Vijeća od 23. travnja 2009. o Europskoj agenciji za okoliš i Europskoj informacijskoj i promatračkoj mreži za okoliš (5), a posebno njezin članak 13.;

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.;

                  —

                  uzimajući u obzir članak 94. Poslovnika i Prilog IV. Poslovniku;

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0127/2019);

         1.

            daje razrješnicu izvršnom direktoru Europske agencije za okoliš za izvršenje proračuna Agencije za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za okoliš, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 103.

         (2)  SL C 434, 30.11.2018., str. 103.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 126, 21.5.2009., str. 13.

         (6)  SL L 328, 7.12.2013., str. 42.


title: Odluka Vijeća (ZVSP) 2019/1737 od 17. listopada 2019. o izmjeni Odluke 2013/798/ZVSP o mjerama ograničavanja protiv Srednjoafričke Republike

text:
                  18.10.2019

                  HR

                  Službeni list Europske unije

                  L 265/7

         ODLUKA VIJEĆA (ZVSP) 2019/1737
         od 17. listopada 2019.
         o izmjeni Odluke 2013/798/ZVSP o mjerama ograničavanja protiv Srednjoafričke Republike
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 23. prosinca 2013. donijelo Odluku 2013/798/ZVSP (1) o mjerama ograničavanja protiv Srednjoafričke Republike, kojom se provodi embargo na oružje uveden Rezolucijom Vijeća sigurnosti Ujedinjenih naroda 2127 (2013)

                     (2)

                     Vijeće sigurnosti Ujedinjenih naroda usvojilo je 12. rujna 2019. Rezoluciju 2488 (2019), kojom se proširuju izuzeća od embarga na oružje.

                     (3)

                     U Odluku 2013/798/ZVSP trebalo bi dodati odredbu kojom se određuje da Vijeće i Visoki predstavnik mogu obrađivati osobne podatke kako bi obavili svoje zadaće na temelju ove Odluke.

                     (4)

                     Odluku 2013/798/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2013/798/ZVSP mijenja se kako slijedi:

                        1.

                        članak 2. zamjenjuje se sljedećim:

                           „Članak 2.

                              1.   Članak 1. ne primjenjuje se na:

                                          (a)

                                          prodaju, isporuku, prijenos ili izvoz oružja i srodnog materijala te pružanje povezane tehničke pomoći ili financiranja i financijske pomoći, koji su namijenjeni isključivo za potporu Višedimenzionalnoj integriranoj stabilizacijskoj misiji Ujedinjenih naroda u SAR-u (MINUSCA), misijama Unije i francuskim snagama raspoređenima u SAR-u, kao i ostalim snagama država članica UN-a koje pružaju obuku i pomoć ili upotrebi s njihove strane, u skladu s prethodnom obavijesti predviđenoj u točki (b);

                                          (b)

                                          prodaju, isporuku, prijenos ili izvoz nesmrtonosne opreme te pružanje pomoći, uključujući operativnu i neoperativnu obuku snaga sigurnosti SAR-a, među ostalim i državnih civilnih institucija za izvršavanje zakonodavstva, koji su namijenjeni isključivo za pružanje potpore procesu reformi sigurnosnog sektora (SSR) SAR-a ili upotrebu u tom procesu, u koordinaciji s MINUSCA-om, i u skladu s prethodnom obavijesti Odboru osnovanom na temelju stavka 57. RVSUN-a 2127 (2013) (,Odbor’);

                                          (c)

                                          prodaju, isporuku, prijenos ili izvoz oružja i srodnog materijala koje su u SAR unijele čadske ili sudanske snage isključivo za njihovu upotrebu u međunarodnim patrolama trodijelnih snaga, koje su SAR, Čad i Sudan osnovali 23. svibnja 2011. u Khartoumu, radi poboljšanja sigurnosti u zajedničkim graničnim područjima, u suradnji s MINUSCA-om, u skladu s prethodnim odobrenjem Odbora;

                                          (d)

                                          prodaju, isporuku, prijenos ili izvoz nesmrtonosne vojne opreme namijenjene isključivo za upotrebu u humanitarne svrhe ili pružanje zaštite te povezanu tehničku pomoć ili obuku, u skladu s prethodnom obavijesti Odboru;

                                          (e)

                                          prodaju, isporuku, prijenos ili izvoz zaštitne odjeće, uključujući neprobojne prsluke i vojne kacige, koje su osoblje Ujedinjenih naroda, osoblje Unije ili njezinih država članica, predstavnici medija i radnici zaposleni na humanitarnim i razvojnim poslovima te povezano osoblje privremeno izvezli u SAR isključivo za svoju osobnu upotrebu;

                                          (f)

                                          prodaju, isporuku, prijenos ili izvoz malog oružja i druge srodne opreme, koji su namijenjeni isključivo za upotrebu u patrolama pod međunarodnim vodstvom koje osiguravaju zaštitu na trodržavnom zaštićenom području rijeke Sangha ili za upotrebu od strane naoružanih čuvara divlje flore i faune u okviru projekta Chinko i u nacionalnom parku Bamingui-Bangoran radi sprečavanja krivolova, krijumčarenja slonovače i oružja te drugih aktivnosti protivnih nacionalnim zakonima SAR-a ili međunarodnim pravnim obvezama SAR-a, u skladu s prethodnom obavijesti Odboru;

                                          (g)

                                          prodaju, isporuku, prijenos ili izvoz oružja kalibra 14,5 mm ili manje te streljiva i dijelova koji su posebno izrađeni za takvo oružje snagama sigurnosti SAR-a, među ostalim i državnim civilnim institucijama za izvršavanje zakonodavstva, ako su takvo oružje, streljivo i dijelovi namijenjeni isključivo za pružanje potpore procesu SSR-a SAR-a ili upotrebu u tom procesu, u skladu s prethodnom obavijesti Odboru;

                                          (h)

                                          prodaju, isporuku, prijenos ili izvoz oružja i druge povezane smrtonosne opreme koji nisu navedeni u članku 2. stavku 1 točki (g) ove Odluke snagama sigurnosti SAR-a, među ostalim i državnim civilnim institucijama za izvršavanje zakonodavstva, ako su takvo oružje i oprema namijenjeni isključivo za pružanje potpore procesu SSR-a SAR-a ili upotrebu u tom procesu, u skladu s prethodnim odobrenjem Odbora; ili

                                          (i)

                                          prodaju, isporuku, prijenos ili izvoz oružja i drugog povezanog materijala ili pružanje pomoći ili osiguravanje osoblja, u skladu s prethodnim odobrenjem Odbora.

                              2.   Države članice najmanje 20 dana unaprijed obavješćuju Odbor o provedbi bilo kakve prodaje, isporuke, prijenosa ili izvoza kako je dopušteno u stavku 1. točkama (d), (f) i (g).

                              3.   Države članice osiguravaju da sve obavijesti i svi zahtjevi za izuzeće upućeni Odboru uključuju:

                                          (a)

                                          pojedinosti o proizvođaču i dobavljaču opreme;

                                          (b)

                                          opis opreme, uključujući vrstu, kalibar, količinu kao i serijske brojeve i brojeve serije ili predloženi datum (datume) kada se serijski brojevi i brojevi serije dostavljaju u slučaju zahtjeva za izuzeće;

                                          (c)

                                          predloženi datum (datume) i mjesto (mjesta) isporuke;

                                          (d)

                                          način(e) prijevoza i plan kretanja pošiljaka; te

                                          (e)

                                          svrhu uporabe i krajnjeg korisnika, uključujući predviđenu odredišnu jedinicu u sigurnosnim snagama SAR-a, kao i planirano mjesto za pohranu.”;

                        2.

                        umeće se sljedeći članak:

                           „Članak 2.f

                              1.   Vijeće i Visoki predstavnik mogu obrađivati osobne podatke kako bi obavili svoje zadaće na temelju ove Odluke, osobito:

                                          (a)

                                          u pogledu Vijeća, pri pripremi izmjena i izmjeni Priloga;

                                          (b)

                                          u pogledu Visokog predstavnika, pri pripremi izmjena Priloga.

                              2.   Vijeće i Visoki predstavnik mogu, ako je primjenjivo, obraditi relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenima tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

                              3.   Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018, str. 39.).”."

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 17. listopada 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (SL L 352, 24.12.2013., str. 51.).


title: Odluka Vijeća (EU) 2019/1736 od 10. listopada 2019. o stajalištu koje treba zauzeti u ime Europske unije u okviru Odbora za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu utvrđivanja popisa osoba koje trebaju obavljati dužnost arbitra u postupcima rješavanja sporova

text:
                  18.10.2019

                  HR

                  Službeni list Europske unije

                  L 265/4

         ODLUKA VIJEĆA (EU) 2019/1736
         od 10. listopada 2019.
         o stajalištu koje treba zauzeti u ime Europske unije u okviru Odbora za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu utvrđivanja popisa osoba koje trebaju obavljati dužnost arbitra u postupcima rješavanja sporova
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     U skladu s člankom 339. stavkom 1. Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane („Sporazum”) Odbor za partnerstvo osnovan člankom 363. Sporazuma treba utvrditi popis od najmanje 15 osoba koje žele i mogu obavljati dužnost arbitra („popis arbitara”).

                     (2)

                     U skladu s njegovim člankom 385. stavkom 5. Sporazum se privremeno primjenjuje od 1. lipnja 2018.

                     (3)

                     U skladu s člankom 339. stavkom 1. Sporazuma Unija i Republika Armenija predložile su svaka svoje kandidate za arbitre i postigle su dogovor o pet državljana trećih zemalja koji trebaju obavljati dužnost predsjednika arbitražnog vijeća.

                     (4)

                     Primjereno je utvrditi stajalište koje treba zauzeti u ime Unije u okviru Odbora za partnerstvo u pogledu utvrđivanja popisa arbitara.

                     (5)

                     Stajalište Unije u okviru Odbora za partnerstvo trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za partnerstvo osnovanog člankom 363. Sporazuma u pogledu utvrđivanja popisa osoba koje žele i mogu obavljati dužnost arbitra u skladu s člankom 339. stavkom 1. Sporazuma temelji se na nacrtu odluke Odbora za partnerstvo priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 10. listopada 2019.

                  Za Vijeće

                  Predsjednik

               M. LINTILÄ

            NACRT
            ODLUKA br …/… ODBORA ZA PARTNERSTVO EU – REPUBLIKA ARMENIJA
            od …
            o utvrđivanju popisa arbitara iz članka 339. stavka 1. Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju I njihovih država članica, s jedne strane, i Republike Armenije, s druge strane
            ODBOR ZA PARTNERSTVO,
            uzimajući u obzir Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane („Sporazum”), a posebno njegov članak 339. stavak 1.
            budući da:

                        (1)

                        U skladu s člankom 339. stavkom 1. Sporazuma Odbor za partnerstvo osnovan člankom 363. Sporazuma treba utvrditi popis od najmanje 15 osoba koje žele i mogu obavljati dužnost arbitra („popis arbitara”).

                        (2)

                        Člankom 339. stavkom 1. Sporazuma predviđeno je da se popis arbitara treba sastojati od triju potpopisa: jednog potpopisa za svaku stranku i jednog potpopisa osoba koje nisu državljani nijedne stranke i koje trebaju obavljati dužnost predsjednika arbitražnog vijeća. Na svakom potpopisu treba se nalaziti najmanje pet osoba.

                        (3)

                        Europska Unija i Republika Armenija predložile su svaka po pet kandidata za arbitre i postigle su dogovor o pet državljana trećih zemalja koji trebaju obavljati dužnost predsjednika arbitražnog vijeća. Sve osobe s popisa žele i mogu obavljati dužnost arbitra.

                        (4)

                        Kako bi se osiguralo pravilno funkcioniranje Sporazuma, a posebno njegove glave VI. poglavlja 13., popis arbitara trebao bi utvrditi Odbor za partnerstvo,

                  DONIO JE OVU ODLUKU:

               Članak 1.
               Utvrđuje se popis osoba koje žele i mogu obavljati dužnost arbitra u skladu s člankom 339. stavkom 1. Sporazuma.
               Popis arbitara naveden je u Prilogu ovoj Odluci.

               Članak 2.
               Ova Odluka stupa na snagu na dan donošenja.

               Sastavljeno u …

                     Za Odbor za partnerstvo

                     Predsjednik

            PRILOG
            POPIS ARBITARA IZ ČLANKA 339. SVEOBUHVATNOG I POJAČANOG SPORAZUMA O PARTNERSTVU IZMEĐU EUROPSKE UNIJE I EUROPSKE ZAJEDNICE ZA ATOMSKU ENERGIJU I NJIHOVIH DRŽAVA ČLANICA, S JEDNE STRANE, I REPUBLIKE ARMENIJE, S DRUGE STRANE
            Arbitri koje je predložila Europska unija

                        1.

                        Claus-Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Arbitri koje je predložila Republika Armenija

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Predsjednici

                        1.

                        William DAVEY (SAD)

                        2.

                        Helge SELAND (Norveška)

                        3.

                        Maryse ROBERT (Kanada)

                        4.

                        Christian HÄBERLI (Švicarska)

                        5.

                        Merit JANOW (SAD)


title: Odluka Predsjedništva Europskog parlamenta od 10. prosinca 2018. o izmjeni Provedbenih mjera Statuta zastupnika u Europskom parlamentu

text:
                  28.12.2018

                  HR

                  Službeni list Europske unije

                  C 466/8

         ODLUKA PREDSJEDNIŠTVA EUROPSKOG PARLAMENTA
         od 10. prosinca 2018.
         o izmjeni Provedbenih mjera Statuta zastupnika u Europskom parlamentu
         (2018/C 466/02)
         PREDSJEDNIŠTVO EUROPSKOG PARLAMENTA,
         uzimajući u obzir Ugovor o funkcioniranju Europske unije, a posebno njegov članak 223. stavak 2.,
         uzimajući u obzir Statut zastupnika u Europskom parlamentu (1),
         uzimajući u obzir članak 25. Poslovnika Europskog parlamenta,
         budući da:

                     (1)

                     U skladu s člankom 69. stavkom 1. Provedbenih mjera Statuta zastupnika u Europskom parlamentu (2) (dalje u tekstu „Provedbene mjere”) iznos putnih troškova koji se nadoknađuju, dnevnica i naknade za opće troškove Predsjedništvo može godišnje indeksirati najviše do stope koja je jednaka stopi godišnje inflacije u Europskoj uniji za listopad prethodne godine i koju je objavio Eurostat.

                     (2)

                     Eurostat je 16. studenoga 2017. objavio da stopa inflacije u Europskoj uniji za razdoblje od listopada 2017. do listopada 2018. iznosi 2,2 %. Novi iznosi koji proizlaze iz prilagodbe potrebne kako bi se uzela u obzir ta stopa inflacije trebali bi se primjenjivati od 1. siječnja 2019. te bi u skladu s tim trebalo izmijeniti Provedbene mjere.

                     (3)

                     U skladu s člankom 69. stavkom 2. Provedbenih mjera maksimalan iznos za pokrivanje troškova parlamentarne pomoći iz članka 33. stavka 4. Provedbenih mjera koji se isplaćuje za osobne suradnike indeksira se godišnje, ako je to potrebno, na temelju podataka definiranih u skladu s člankom 65. Pravilnika o osoblju za dužnosnike Europske unije donesenog Uredbom Vijeća (EEZ, Euratom, EZUČ) br. 259/68 (3).

                     (4)

                     Komisija je u skladu s tim odredila stopu prilagodbe za 2018. u visini od 1,7 %. Shodno tome, maksimalan mjesečni iznos za pokrivanje troškova parlamentarne pomoći trebalo bi povećati na 24 943 EUR s učinkom od 1. srpnja 2018.

                     (5)

                     Na temelju financijskih izvještaja dodatnog (dobrovoljnog) mirovinskog fonda, potrebno je poduzeti niz gospodarski neizbježnih mjera kako bi se poboljšala održivost dodatnog (dobrovoljnog) mirovinskog fonda, čime bi se riješio sve veći problem likvidnosti i smanjenja aktuarskog deficita te negativnih posljedica za europske porezne obveznike.

                     (6)

                     U tu svrhu i s ciljem poštovanja stečenih prava korisnika koji već primaju mirovinu, modaliteti dodatnih mirovina, za korisnike koji do 1. siječnja 2019. ne ispunjavaju sve uvjete za primanje mirovine, trebali bi biti izmijenjeni kako slijedi: dob za umirovljenje za korisnike dodatnog (dobrovoljnog) mirovinskog sustava trebala bi biti povećana s trenutačne dobi od 63 godine na 65 godina te bi trebalo uvesti pristojbu od 5 % za sve isplate mirovina za mirovine utvrđene nakon 1. siječnja 2019. Te su mjere najblaže moguće mjere za dotične osobe.

               DONIJELO JE OVU ODLUKU:

            Članak 1.
            Provedbene mjere mijenjaju se kako slijedi:

                        (1)

                        U članku 15. točka (c) zamjenjuje se sljedećim:

                                    „(c)

                                    u slučaju putovanja autom, uz povrat za najviše 1 000 km po odlaznom ili dolaznom putovanju: 0,53 EUR/km i uz to trošak trajekta ili sličnog potrebnog prijevoza.”;

                        (2)

                        u članku 20. stavku 1. točka (a) zamjenjuje se sljedećim:

                                    „(a)

                                    za dio puta od 0 do 50 km: 23,63 EUR;”;

                        (3)

                        članak 22. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Maksimalna godišnja svota koja se može nadoknaditi za putne troškove nastale u slučajevima iz članka 10. stavka 1. točke (b) iznosi 4 454 EUR.”;

                                    (b)

                                    prvi podstavak stavka 3. zamjenjuje se sljedećim:

                                       „3.   Maksimalna godišnja svota koja se može nadoknaditi za putne troškove nastale u slučajevima kad predsjednici odbora ili pododbora putuju na konferencije ili događaje koji se bave pitanjima od europskog interesa koja spadaju u djelokrug njihovog odbora ili pododbora i imaju parlamentarnu dimenziju iznosi 4 454 EUR. Za sudjelovanje u takvim događajima potrebno je prethodno dopuštenje predsjednika Parlamenta izdano nakon potvrde da su dostupna sredstva u okviru navedenog maksimalnog iznosa.”;

                        (4)

                        u članku 24. stavak 2. zamjenjuje se sljedećim:

                           „2.   Ako se službena aktivnost odvija na području Unije, zastupnik prima paušalnu naknadu u iznosu od 320 EUR.”;

                        (5)

                        u članku 26. stavak 2. zamjenjuje se sljedećim:

                           „2.   Mjesečni iznos naknade iz članka 25. iznosi 4 513 EUR.”;

                        (6)

                        u članku 33. stavak 4. zamjenjuje se sljedećim:

                           „4.   Maksimalan mjesečni iznos koji se isplaćuje za osobne suradnike iz članka 34. jest 24 943 EUR.”;

                        (7)

                        Članak 76. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Dodatna mirovina za bivše članove ili druge korisnike u skladu s člancima 1., 3. i 4. Priloga VII. Pravilnika PEAM koja je naplativa prije 1. siječnja 2019. nastavlja se isplaćivati u skladu s tim Prilogom, zaključno sa 31. prosincem 2018.”;

                                    (b)

                                    stavak 2. zamjenjuje se sljedećim:

                                       „2.   Svaka dodatna mirovina koja 1. siječnja 2019. još nije naplativa, određuje se i isplaćuje u skladu s člancima 1. i 2. Priloga VII. Pravilniku PEAM u skladu sa sljedećim uvjetima i odstupanjima:

                                                   (a)

                                                   mirovina je naplativa od prvog dana u mjesecu nakon mjeseca u kojem je zastupnik napunio 65 godina;

                                                   (b)

                                                   mirovna podliježe posebnoj pristojbi od 5 % nominalnog iznosa mirovine. Pristojba se isplaćuje izravno dodatnom (dobrovoljnom) mirovinskom fondu.”;

                                    (c)

                                    umeće se sljedeći stavak:

                                       „2.a   Dodatna (dobrovoljna) mirovina za druge korisnike u skladu s člancima 3. i 4. Priloga VII. Pravilniku PEAM, koji 1. siječnja 2019. još nije postao naplativ, podliježe posebnoj pristojbi od 5 % nominalnog iznosa mirovine. Pristojba se isplaćuje izravno dodatnom (dobrovoljnom) mirovinskom fondu.”

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
            Ova se Odluka primjenjuje od 1. siječnja 2019., osim članka 1. stavka 6., koji se primjenjuje od 1. srpnja 2018. godine.

            (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

            (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)

            (3)  SL L 56, 4.3.1968., str. 1.